safouaneb/arywiki huggingface dataset:
رضا سليم

رضا سليم كوايري مغريبي تزاد ف 25 اكتوبر 1999 ف كازا. كيلعب دابا مع لاهلي ف البطولة د مصر مور ما انتاقل ليه ف 30 يوليوز 2023. حياتو. بدا رضا سليم المسيرة ديالو مع لي فار، وكانت ديك الساع عندو طناش العام. ف 2014 مشى يلعب مع الراجا، ولكن ثلث سنين من بعد رجع عاود للي فار فين بدا يلعب مع الفريق اللول ف موسم 2019/2020. اول ماتش ديالو كان ف ثمن النهاية ديال كاس العرش ضد الجديدة. كان لعب خمسطاش دقيقة اللخرة مور ما دخلو المدرب عبد الرحيم طالب بلاصة حمزة مجاهد ف الوسط. الاداء ديال رضا سليم خلاه دغيا يولي واحد من الركائز الاساسية د لي فار، بالخصوص مور ما جا يدربهوم سفن انطلاقا من 2021. ف 2022 كان ساهم باش لي فار دات اول كاس العرش ديالها من 2009. لعب 82 دقيقة ف الفينال ضد تطوان وكان هو مول التمريرة الحاسمة باش بورڭيس ماركا البيت اللول. ف 2023 عاون عاود لي فار باش دات اول بطولة ديالها من 2008. ف الدورة 30 ماركا ف وقت بدل الضائع ضد طنجة الپيلانتي لي كان خاص لي فار باش تدي البطولة. لماتشات. لعب رضا سليم ف المجموع 132 ماتش مع لي فار، ماركا فيها 32 بيت وعندو فيها 26 تمريرة حاسمة. على المستوى الدولي عمر رضا سليم لعب مع المنتخب ديال الكبار لكن فايت ليه تكونڤوكا مع المحلي. ف 2021 كان شارك و دّا الشان مع الحسين عموتة ف الكاميرون.
جامع النيجر

جامع النيجر هو اقدم جامع فمدينة افران، بناتو وزارة الاوقاف والؤون الاسلامية دالمغريب فالستينيات دالقرن العشرين، المساحة ديالو 1020 متر مربع، و تايهز 2000 مُصلي، سميت الفقيه ديالو علال الصغيري. زيادة عل ى الصلاة، تايدارو فيه انشطة خرة بحال دروس الوعظ والارشاد ومحو الامية.
الآرما

الارما شعب كاين ف مالي كيرجع الاصل ديالو للرماة (لي منها جات كلمة ارما) ديال الجيش ديال السلطان السعدي احمد المنصور الذهبي لي ف 1591 غزاو ايمبراطورية صونݣاي. على حساب المؤرخ المغربي-الاسرائيلي ميشيل ابيطبول، لي كان دار عليهوم مقال ف 1977، الاصل ديالهوم كيرجع بالاساس للقبايل ديال ماسة، الشياضمة، شتوكة، ولاد جرار، ولاد عمران، ذوي حسن، المنابهة، ولاد زعير، الحياينة، و الشرارݣة. من الناس المعروفين لي كينحادرو من الارما كاين احمد توماني توري، لي كان رئيس ديال مالي بين 2002 و2012، وكاين حتى المزازكي علي فاركا توري.
بوب مارلي

بوب مارلي، ولا البوب كيما كيسميوه بزاف د المغاربة، مزازكي جامايكي تزاد ف ستة ف شهر جوج 1945 ف ناين مايلز ف جامايكا ومات ف حضاش ف شهر خمسة 1981 ف ميامي ف ميريكان. تعرف ف السبعينات كليدر ديال الڭروب الجامايكي ديال الويلرز (The Wailers)، لي من بعد ولى كيتسمى بوب مارلي والويلرز (Bob Marley &amp؛ The Wailers)، لي خلا النوع الموسيقي لي كيتسمى الريڭي يولي معروف ف العالم كامل.
علي فاركا توري

علي فاركا توري مزازكي من مالي تزاد ف 31 ف شهر عشرة 1939 ف واحد الدوار سميتو كانو، ما بعيدش بزاف على تومبكتو، ومات ف سبعة ف شهر ثلاثة 2006 ف باماكو. كان كينتامي علي فاركا توري لشعب الارما، لي كينحادر من الرماة ديال الجيش ديال السلطان السعدي احمد لمنصور الدهبي لي غزاو ايمبراطورية صونݣاي ف 1591.
محمد خير الدين

محمد خير الدين كاتب مغريبي تزاد ف 1941 ف تافراوت ومات ف 18 نونبر 1995 ف الرباط. كان كيكتب ب الفرانساوية. كان باه بياع-شراي ف كازا وتما النيت فين خير الدين قرا التانوي. من بعد، خدم ف الضمان الاجتماعي، وف هاد الاطار باش كان مشى لاݣادير باش يدير تحريات مع الناس لي كانو تصابو ف الزلزال ديال 1960. هاد التجربة هي لي غاتستلهمو باش يدير الرواية لي بيها تعرف مزيان ولي كانت هي "اݣادير". الرواية كانت صدرات ف 1967 ف الفترة لي كان مشى خير الدين يعيش فيها ف فرانسا بالضبط ف باريس، فين كان بدا يتفرغ تماما للكتابة. تاتر خير الدين ف كتابتو بمجموعة من الكتاب اهم وحدين فيهم الجزائري كاتب ياسين والمغربي ادريس الشرايبي. ف كتابو "انا الحامض" (Moi l'aigre) هو راسو كيقول على كتابتو بلي راها حرب ديال العصابات ف المجال ديال اللغة (guérilla linguistique).
روبيرت ؤپنهايمر

يوليوس روبيرت اوپنهايمر عالم ديال الفيزيك النضرية ميريكاني تزاد ف 22 ف شهر ربعة 1904 ف نويورك ومات ف 18 ف شهر جوج 1967 ف پرينسطون. كيتعتابر هو بات القنبولة الذرية. ؤپنهايمر تزاد ف فاميلة من اصل يهودي الماني، و خدا ديپلوم ف الشيمي من جامعة هارڤارد ف 1925، و دوكتورا ف لفيزيك من جامعة ڭوتينڭن ف المانيا ف 1927، فين كان قرا تحت لاشراف ديال عالم لفيزيك ماكس بورن. نضمّ من بعد كا باحت ل جامعة كاليفورنيا ف بيركلي، لي خدا فيها منصب ديال استاد ف 1936. كانو عندو اسهامات كبيرة ف لفيزيك النضرية، سيرتو ف لفيزيك د لكوانطا و لفيزيك النووية، بحال تقريبة د بورن ؤپنهايمر "Born-Oppenheimer approximation" لي متعلقة ب الدالة لموجية د لموليكيلات. زيادة على لاعمال ديالو على النضرية ديال لاليكطرونات و لپوزيطرونات، لپروصي د ؤپنهايمر فيليپس "Oppenheimer-Phillips process" ف التدماج النووي "nuclesar fusion"، و خدمتو معا تلامدو على النضرية د النجوم النيوطرونية، لمحفّرات لكحلة، نضرية لحقل د لكوانطا، و الشعا لكوني. ف 1942، تعيّط ليه باش يخدم ف مشروع مانهاتن، و عام موراها تعيّن مدير ديال اللابو د لوص الاموص ف نيو ميكسيكو، لي خدمتو يطوّر اول سلاح نووي. لخبرة لعلمية ديال ؤپنهايمر لعبات دور كبير ف النجاح د لمشروع. ف 16 يوليوز 1945، كان حاضر ل اول تجربة ديال قنبولة درية، و على حساب ما ڭال ف حوارات من بعد، ؤپنهايمر، لي ماكانش كيمارس الديانة ليهودية و كان مهتم ب التقافات الشرقية، ف ديك اللحضة تفكر هاد لمقطع من لكتاب لمقدس د لهندوسيين بهاڭاڤاد ڭيتا: يلا الشعا ديال الف شمش تفرڭعو ف السما دقة وحدة، غادي يكونو بحال الروعة ديال الرب لاعظم… دابا ولّيت انا هوّ لموت، هدّام لعوالم" هاد لعبارة تشهرات بزاف و ولّات كاتعاود فينما كيتّجبد لموضوع ديال السلاح النووي و لمخاطر ديالو.
أكاديمية محمد السادس الدولية ديال لاطليتيزم ف إفران

اكاديمية محمد السادس الدولية ديال لاطليتيزم ف افران (با) هي مركز للتدريب ف لاطليتيزم (العاب القوى) تاسس عام 2009 فمدينة افران من عند ملك المغريب محمد السادس بميزانية 88 مليون درهم، على اساس يكونو فيه احدث تقنيات التدريب، المساحة ديال الاكاديمية هي 4 د الهكتارات. المرافق. لمرافق د لاكاديمية هوما: الانجازات. اكاديمية محمد السادس الدولية ديال لاطليتيزم ف افران كاتستقبل المنتخب المغربي دالعاب القوى باش يستاعد قبل المشاركة فالبطولات الدولية، كيف ما كاتوجه الدعوة للرياضيين و الرياضيات المغاربة المتميزيين باش يستاعدو للبطولات و يطورو راسهم بشكل مزيان، بحال الجرّاي سفيان البقالي
محمد برهون

محمد برهون (مزيود ف 1972 ف الرباط، توفى ف 14 ابريل 2023) ناشط حقوقي و سياسي كانادي من اصل مغريبي. برهون كان عضو ف لحزب الليبيرالي د كيبيك، و ترشح ب سميت هاد لحزب ف لانتخابات لعامة ديال 2018. برهون كان معارض ل السلطة ف لمغريب، و كان نتاقد بزاف لاعتقالات و التهم لي توجّهات ل حقوقيين و صحافيين و ناشطين مغاربا بحال سليمان الريسوني، و لمعتاقلين د حراك الريف. حياتو. محمد برهون شدّ ديپلوم ف لحقوق من جامعة محمد لخامس ف الرباط، و بدا لكاريير ديالو ف لادارات لحوكومية. كان ف شي وقت ترشح ل منصب ف لبلدية. ف 2001، هاجر ل مونريال، كانادا، "حيت ماقدرش يحقق الطموحات ديالو ف مجتمع ماشي منفاتح و فيه نضام بيروقراطي ب نواع د لغش و التزوير"، على حساب الراي ديالو. ف 2018، ترشح ب سميت لحزب الليبيرالي ف دايرة لونڭوي Longueuil، و خسر ف لانتخابات. كان رئيس لجنة الجاليات التقافية مابين 2017 و 2020، و ستاقل من هاد لمنصب ملي "كتاشف بلي لحزب الليبيرالي ف كيبيك بعّد على لمسار ديالو" و بلي "مابقاش حزب وسطي". كان عضو ف مونضامة روپير Repère لي كاتهتم ب شؤون و مشاكل لاسرة، سيرتو لعلاقات بين لواليدين و ولادهوم، و خدا شحال من منصب فيها تا ولّا مدير تنفيدي. محمد برهون توفى ف لفجر د 14 ابريل 2023، بعدما كان تصاب ب لكونصير د لپانكرياس. تدارت لڭنازة و الدفين ديالو ف 15 ابريل.
آيت الطالب إيحيى (آيت توزومت)

ايت الطالب ايحيى هو دُوَّار كاين ف جماعة ايت وادريم، اقليم شتوكة ايت باها، جهة سوس ماسة ف لمغريب. كاين هاد الدوّار لمشيخة ايت توزومت. فيه تقريبا 123 واحد ساكن فيه و تقريبا 20 عائلة حسب الاحصاء الرسمي للسكان والسكنى ديال 2004.
پريطوريا

پريطوريا (بنݣليزية و لافريكانز: Pretoria - بالزولو: ePitoli - بالطسوانا: Tshwane) هي لعاصمة لادارية ديال جنوب افريقيا. هي وحدا من لعواصم التلاتة ديال لبلاد. الجوج لاخرين هوما بلومفونطين (لعاصمة لقضائية) و كيپ تاون (لعاصمة التشريعية). جات لمدينة ف لمقاطعة ديال خاوطينڭ، ف الشمال لغريي ديال لبلاد. تاسسات پريطوريا ف عام 1855، و تسمّات على سميت اول واحد بناها اللي كان هو اندريس پريطوريوس، واحد لقايد بيض اصلو هولاندي، و كان من لعسكر اللي غلبو الزولو، و اللي كانو تيحاربو لينݣليز باش يديرو بلاد مستاقلة ديالهم. حيت هاد السمية عندها رمزية عنصرية، بزاف ديال الناس كيطلبو باش تبدّل السمية، و اللي كيقتارحو هو "تشواني"، اللي هي نّيت سميت لبلدية اللي هي فيها. پريطوريا وحدا من لمدون لمعروفة بالرياضة ف افريقيا، و تنضّمو فيها ماتشات ديال كاس لعالم د الريڭبي ف 1995، و ديال كورة ف 2010. هي لمدينة اللي تاتلعب فيها لفرقة ديال ماميلودي سانداونز. تاريخ. پريطوريا تاسسات على يد مارتينوس پريطوريوس ف 1855، لي كان زعيم ديال جماعة "لمسافرين ل الشمال" (ناس ناطقين ب لهولاندية لي هاجرو ب التران من لكاپ ل الداخل ديال جنوب افريقيا بدايةً من عام 1836). مارتينوس سمّى لمدينة على بّاه اندريس پريطوريوس لي كان كيتّعتابر بطل عند جماعتو، و ختار لموضع ديالها على جنب واد اپيس (ب لافريكانية كاتعني "واد لقرودا") باش تكون لعاصيمة ديال جمهورية جنوب افريقيا (ب لهولاندية "Zuid Afrikaansche Republiek").
قصر الشيخة موزا

قصر الشيخة موزا هو واحد من افخم القصور فالمغرب، بناتو الشيخة موزا بنت ناصر المسند مرات امير قطر السابق الشيخ حمد بن خليفة ال ثاني ؤ ماين الامير الحالي الشيخ تميم بن حمد بن خليفة ال ثاني. هاد القصر كاين فمدينة افران وسط غابة ديال الارز دالاطلس.
رشمة

الرشمة (ب، ب ) هيّ واحد لعلامة ؤلا كلمة لي كاتشير، كاتعني، ؤلا كاتّفهم ب عتبارها كاتمتّل واحد لفكرة، ستون ؤلا علاقة. الرشمات كيخلّيو بنادم يتجاوز داكشي لي معروف ؤلا لي كيتشاف، باش يديرو علاقات بين مفاهيم ؤلا تجارب مامتعلقاش مبدئيا معا بعضياتها. التواصل و لپروصيصاج د الداطا كيعتامدو بشكل كامل على التخدام د الرشمات. الرشمات كياخدو الشكل ديال كلمات، اصوات، حاراكات ب ليد، فكرة، ؤلا تصويرة، و كيتخدّمو باش يوصّلو افكار خرين ؤلا معتقدات. متلاً بوتمن ضلوع لونو حمر اغلبية د الناس غادي يفهموه بلي كيعني بلاكة سطوپ، وخا تا كلمة ماتكون مكتوبة فيه. الرشمات وسيلة د التواصل لمعقد، و نفس الرشمة يقدرو يكونو عندها شلا معاني على شحال من مستوى. الرشمات هوما الساس ديال لفهامة عند بنادم، و هوما باش كيتم التبادل ديال لمعرفة. حيت الرشمات هوما باش بنادم كيفهم و كيحكم على لعالم لي ضاير بيه، كيدخلو تا ف اطار لهوية و التعاون ف لمجتمع. التقافات د بنادم كيستعملو الرشمات باش يعبّرو على قلدات جتيماعية، اديولوجيات، و مضاهر خرين لي كيخصّو كلا تقافة. نوطات لوغاوية.
علي أومليل

علي اومليل مفكر، فيلسوف، حقوقي و ديپلوماسي مغريبي تزاد ف 25 ف شهر طناش 1940 ف قنيطرة. حياتو. العائلة فين تزاد اومليل ما كانش ف حالها. باه، لي كانت سميتو حمد، كان شيفور. مو كانت سميتها فاطمة السملالي. ف 1960 شد اومليل ليصونص ف الفلسفة ف الجامعة ديال القاهرة. من بعد رجع للمغرب، ومور ما شد ديبلوم ديال التعليم العالي ف 1962 ف الجامعة ديال محمد الخامس ف الرباط، ولا استاذ مساعد ف نفس الجامعة، قبل ما يولي انطلاقا من 1981 استاذ جامعي. ف اللخر ديال الستينات مشى اومليل يقرى ف باريس وبالضبط ف جامعة الصوربون، فين ف 1977 شد دوكطورة ديال الدولة ف الادب. كان الموضوع ديال الاطروحة ديالو هو "المنهجية ديال ابن خلدون ف المقدمة ديالو"، وكان المؤطر ديالو هو روجي ارنالديز، لي كان عالم فرانساوي مختص ف الدراسات على الاسلام. هاد الرسالة ديال الدوكطورة كانت من بعد هي الركيزة ديال كتاب "الخطاب التاريخي" لي نشر اومليل ف 1979 ف لبنان وخلاه يولي واحد من المختصين الكبار ديال ابن خلدون ف العالم العربي. ف نفس العام ديال 1979 كان اومليل واحد من المؤسسين ديال الجمعية المغربية ديال حقوق الانسان، لي كان هو اول رئيس ديالها. عشر سنين من بعد، ف 1989، ساهم حتى ف التاسيس ديال المنظمة المغربية ديال حقوق الانسان، لي كان حتى هي رئيس ديالها بين 1990 و1993. هاد الشي كامل خلا اومليل يولي بارز حتى ف المجال ديال حقوق الانسان ف الدول العربية، وف شهر ستة 1997 ولى الرئيس ديال المنظمة العربية ديال حقوق الانسان لي كان هو واحد من المؤسسين ديالها ف 1983. نطلاقا من 1998 نخارط اومليل ف السلك ديال الديپلوماسية ديال المغرب، و ف 2000 ولى سفير ديال المملكة ف مصر. ف شهر طناش 2003 عينو الملك سفير ف لبنان. عل المستوى الفكري كيتحسب اومليل على التيار الحداثي، و هاد الشي يقدر يبان حتى من كونو دخل للاتحاد الوطني ديال القوات الشعبية لي كان اكبر حزب تقدمي ف المغرب من مور ما تاسس ف شهر تسعود 1959. كاتݣول على اومليل المؤسسة ديال النهضة العربية للديمقراطية والتنمية، لي هو عضو ف المجلس ديال الادارة ديالها، انو "درس على واحد النطاق واسع العلاقة بين السلطة الفكرية والسلطة السياسية، و التعددية الاجتماعية والتفسيرات الايديولوجية ديالها وحتى الاتجاهات الاصلاحية ف الفكر العربي ديال دابا. ف المجموع، اومليل عندو حضاش لكتاب. كان اومليل مجوج قبل بالنسائية زهور العلوي المدغري، لي عندو معاها جوج بنات سميتهوم بهية و كنزة. و من غير هاد جوج بنات، عندو بنت ثالثة سميتها سامية و جوج ولاد خرين سميتهوم تاشفين و الياس.
هشام إشعاب

بلقاسم اشعاب لمعروف ب سميتو لفنية هشام اشعاب (توفى ف 16 فبراير 2023 ف فاس) مومتيل و كاتب سيناريو مغريبي لي شارك ف كتر من 80 فيلم مغريبي و اجنبي، منها افلام فرانساوية، سپنيولية، طاليانية، و عبرية. شارك تا ف مسلسلات سورية بحال ربيع قرطبة، ملوك الطوائف، الفاروق و اخر الفرسان. من بين لانتاجات لمغريبية لمعروفة لي شارك فيها كاين وجع التراب، زينة الحياة، الى الابد، حديدان، و غيرهوم. زيادة على انتاجات امازيغية بحال سيدي اوعلي و شوينكم من اخراج عبد الله فركوس. ف 2021، كان ݣال بلي معول يعتازل بشكل رسمي، باش يعطي فرصة ل الشباب الطالع يبان تا هوّ. اعمالو. هشام اشعاب شارك ف بزاف د لاعمال د السينيما و التلفازة و لمسرح، ف ادوار مختالفين، كا مومتيل، كاتب سيناريو ؤلا ف الديزاين.
قضية د التيكيات د ماتشات لمغريب ف كاس لعالم 2022

لقضية د التيكيات د ماتشات لمغريب ف كاس لعالم 2022 ؤلا لفضيحة د التيكيات د لمونديال كيما سمّاتها الصحافة، هيّ واحد لقضية لي بدات قبل لماتش د الدومي فينال ديال لمنتخب د لمغريب د لكورة ضد لمنتخب د فرانسا، حيت كان مفتارض باش يتوزّعو تيكيات د لماتش فابور على لمتفرجين لمغاربا، لي وفراتهوم الجامعة لملكية لمغريبية د كورة، ولاكين طرف منهوم غبر و عاود بان ف السوق لكحلة ب اتمنة خيالية. لقضية بدات ملي واحد التسجيل صوتي ديال شونطاج على التامان د التيكي مابين مشجع مغريبي و محمد الحيداوي، سياسي مغريبي و رئيس ؤلامپيك اسفي، تحط و تنتاشر ف انتيرنيت. الحيداوي نفى بلي عندو علاقة معا لبيع و الشرا د التيكيات، و ڭال بلي لؤديو تّنشر غي مقطع منو باش تّشوّه السمعة ديالو. ف 27 دجنبر 2022، فوزي لقجع، رئيس الجامعة د كورة، ندد ب "لممارسات اللااخلاقية" لي طراو ف هاد لافير، و علن على انشاء لجنة ديال التحقيق ف لملابسات ديالها. و واعد بلي اي عضو ف الجامعة لي ساهم ف لبيع د التيكيات غادي يتعرض ل عقوبات و يتطرد من لمؤسسة. و كان ڭال بلي القرار اللخراني غادي يتعلن عليه ف الجمع لعام د 16 يناير 2023. ف نفس لوقت، لبوليس لقضائي لمغريبي حل تحقيق ف لقضية. ف يوليوز 2023، تشد محمد الحيداوي على مايتسالا التحقيق، ف لوقت لي تقرر متابعة الصحافي د راديو مارس عادل لعوماري ف حالة سراح. ف 11 غشت 2023، حكمات لمحكامة د عين السبع ف الدارلبيضا على محمد الحيداوي عضو ف مجلس النواب و رئيس فرقة ؤلامپيك اسفي، ب 18 شهر د لحبس و خطية د 2000 درهم، و على عادل لعوماري ب 10 شهور د لحبس و 1000 درهم خطية بسباب الدور ديالهوم ف لبيع اللاقانوني ديال التيكيات.
محمد الحيداوي

محمد الحيداوي سياسي مغريبي و عضو ف مجلس النواب، على دايرة اسفي، و ممتّل حزب التجمع لوطني د لاحرار. الحيداوي ايضا رئيس ديال فرقة ؤلامپيك اسفي. ف دجنبر 2022، واحد التسجيل صوتي ديال شونطاج على التامان د التيكي ديال الدومي فينال د كاس لعالم 2022 مابين مشجع مغريبي و محمد الحيداوي تحط و تنتاشر ف انتيرنيت. الحيداوي نفى بلي عندو علاقة معا لبيع و الشرا د التيكيات، و ڭال بلي لؤديو تّنشر غي مقطع منو باش تّشوّه السمعة ديالو. و لبوليس لقضائي لمغريبي حل تحقيق ف لقضية. ف يوليوز 2023، تشد محمد الحيداوي على مايتسالا التحقيق. ف 11 غشت 2023، حكمات لمحكامة د عين السبع ف الدارلبيضا عليه ب 18 شهر د لحبس و خطية د 2000 درهم، و على عادل لعوماري، صحافي د راديو مارس، ب 10 شهور د لحبس و 1000 درهم خطية بسباب الدور ديالهوم ف لبيع اللاقانوني ديال التيكيات. ف 26 دجنبر 2023، حكمات لمحكمة الدستورية باش تّلغى لعضوية ديال الحيداوي ف مجلس النواب.
منظر تيزي أوغماري

منظر تيزي اوغماري هو منظر طبيعي فالجبال دالاطلس المتوسط المغربي، مهيئ باش يستقبل السياح فجماعة بن صميم، ف اقليم ايفران. هاد المنظر كاين على الطريق الوطنية رقم 8 بين ازرو و ايفران، و فيه اكواخ دالخشب كايتباعو فيهم منتجات من التراث الطبيعي و الثقافي د المنطقة، و فيه تا منصة كاتوفر مشهد مزيان للمنظر الطبيعي لي تايطل على جماعة بن صميم، فالاطلس المتوسط الهضبي.
فهد يعتة

فهد يعتة (مزيود ف 1952 ف پاري، توفى ف 11 دجنبر 2021) صحافي مغريبي، و ولد السياسي لمغريبي علي يعتة. خوه التويّم ندير يعتة تا هوّ كان صحافي معروف (مات ف 1996). حياتو. فهد يعتة تزاد ف پاري فاش بّاه كان ف لمنفى ف فرانسا. دار الدراسة ديالو ف فرانسا و لمغريب، و قرا ف ليسي ليوطي ف الدارلبيضا. كان واخد دوكتورا ف لعلاقات الدولية، و ديپلوم د لميتريز ف لحقوق، و ديپلوم ف لعولوم السياسية من جامعة پاري 1، پونتيون الصوربون ف عوام 1978 و 1979. لكاريير. ملي رجع ل لمغريب، خدا يعتة منصب ديال استاد باحت ف جامعة لحسن التاني ف الدارلبيضا. خدم ب التوازي، مابين 1979 و 1986 كا صحافي هوّ و خوه ندير ف جورنال البيان لي كان تابع ل بّاهوم علي يعتة. كان رئيس تحرير مجلة تيجاريس "Tijaris" مابين 1986 و 1988، مجلة ؤنجو "Enjeux" مابين 1989 و 1991، ادارة لمعلومات و لمجلة ديال دوزيم (1991 تال 1992)، و جورنال لا ڤي اكونوميك "La Vie Economique" (من 1992 تال 1995)، قبل ماياسس معا مراتو عفيفة داسولي لانوڤيل تريبون "La Nouvelle Tribune" ف 1995، لي خرجات النسخة الرقمية ديالها من 2011.
شينطو

شينطو و لا شينطوية (ب )، و لي كتعني بدارجة "طريق نتاع الالهة"، هو دين بان ف جاپون و تطور فيها. و ما معروفش فوقاش و كيفاش نتاشرات هاد الديانة ف الجاپون و ما عندهاش شي تعاليم نيشان. هاد ديانة كتاثر بزاف على كيفاش كيعيشو الجاپونيين و التقافة ديالهم. الشينطو و لبودية هوما اكبر الديانات ف الجاپون، و 80% د الجاپونيين كيمارسو طقوس ديال الشينطو، وخا غير نسبة قليلة لي كيعتابرو راسهوم "شينطوويين". ب لموقابيل 35% د الجاپونيين كيعتابرو راسهوم بوديين. سمية. جات سمية نتاع شينطو من كلمة شينوية قبل منها، و حيتاش لوغة نتاع چابون لوغة كتعتامد على لخط الشينوي و حتى لخط جاپوني ديالهم، يمكن نقراو كلمة نتاع شينطو ب خط جاپوني "كامي نو ميتشي" لي كتعني طريق نتاع الالهة و اول مرة بانت فهاد الكلمة فواحد المخطوطة كترجع ل لقرن 7 السمية ديالها "الخبار نتاع الجاپون". لكامي. لكامي هو ساس نتاع الايمان ديالهم و يمكن نقولو لكامي هو واحد القوة كاينة برا من تاثير نتاع بنادم و كتحكم ف طبيعة و ممكن لكامي يتجسد و يكون على هيئة اي حاجة ف طبيعة بحال شجر و جبال و تراب و لبحر و شمش. كاينة واحد رواية كتقول بلي منين كانو مونگول بغاو يديرو غزو لچابون عام 1281 جاتهم واحد لعاصفة بحرية غرْقات لاسطول نتاع مونگول و جاپونيين صحاب ليهم بلي لكامي هو لي دار ديك العاصفة باش يحمي جاپون. طقوس. غالبا شينطويين كيديرو شي طقوس و مواسم و مهرجانات كيشكرو فيهم لكامي و كتعتبر الاضرحة "جينجا" هي البلايص لي كدار فيهم اغلب طقوس نتاع تقديس لكامي. شينطو و سياسة ف جاپون. بقات شينطو دين رسمي ل جاپون حتى لعام 1945 منين خسرات ف لحرب لعالمية جاوجة و كان هادا سبب باش شينطو تفقد البلاصة ديالها ف جاپون حيتاش كان واحد الاعتقاد عند الناس بلي الامبراطور جاي من كامي و لا عندو نفس الاصل مع الكامي يعني كان كيتّعتابر رب. و لكن منين خسرات جاپون ف حرب كانت هاديك هي نهاية نتاع هاد الاعتقاد و ولات جاپون تحت حكم علماني، يعني بلا دين ديال الدولة.
سيخية

السيخية (بالپنجابية ਸਿੱਖੀ) و هو دين توحيدي هندي بان ف لهند ف اللخر د لقرن 15 و كيتڭال بلي واخد تعاليم من لاسلام (سيرتو من الصوفية) و لهندوسية و كيجمع بيناتهم. لي اسس هاد ديانة سميتو گورو ناناك ਗੁਰੂ ਨਾਨਕ. تاريخ. الديانة السيخية بانت ف لهند و بضبط ف واحد لاقليم سميتو لپنجاب و من تماك بدات الدعوة لهاد دين. لفكرة لي جابها هي الجمع بين لاسلام و لهندوسية حيتاش ف لفترة نتاع القرن 16 و ف فترة نتاع امبراطورية لمونگول كانت لهند كتعاني من واحد مشاكل دينية بين لمسلمين و لهندوسيين و باش يتسالا هاد صراع جات سيخية باش توحد هاد الجوج ديانات ف دين واحد و هكاك لهند غاترتاح من الصراعات. ديموگرافيا نتاع السيخية. كيقولو علماء نتاع الاحصاء بلي السيخيين لعدد ديالهم كيوصل حتى ل 30 مليون واحد الاغلبية ديالهم كاينين ف لهند مع شي وحدين عايشين برا لبلاد ف نݣليز و ميريكان، و كاين حتى شي دول ف ؤروپا و اسيا لي فيهم عدد صغير نتاع سيخيين بحال بانݣلاديش و سنغافورة. السيخية ب هادشي هيّ خامس اكبر دين ف لعالم من حيت عدد لاتباع. بلاصة لمقدسة. كيتعتابر لمعبد الدهبي ਸੁਨਹਿਰੀ ਮੰਦਰ من لبلايص لمقدسة لي عند السيخيين و لي كاين ف مدينة امريتسار ف لهند و لي كيجيو ليه بزاف نتاع سيخيين باش يديرو لحج و الطقوس ديالهم. لاركان ف السيخية. الديانة السيخية حتى هي عندها اركان و لي هوما: مور الموت. مور الموت ما كيامنوش السيخيين بلي كاينة جهنم و لا جنة حيت خداو اي حاجة عندها علاقة مور الموت من لهندوسية كيامنو بلي الروح نتاع بنادم كتاحد مع الله و هادشي لي كيخلي الروح تحقق واحد النور و سلام لي هو ابدي و ما عندوش نهاية و فكرة لحساب و بلي بنادم غايتعاقب على لي دار فكرة ما كايناش ف دين السيخي. گورو نتاع السيخية. ف تاريخ هاد الدين دازو 10 نتاع لگوروات لي هوما: لكتوبا لمقدسة. كاين جوج نتاع لكتوبا لي مقدسين عند السيخيين: گورو گرانث صاحب : بالنجاپية ਗੁਰੂ ਗ੍ਰੰਥ ਸਾਹਿਬ و لي كتعني لكتاب اللول و هو مقدس بزاف عند السيخيين و لي كتبو هو گورو ارجان لي هو لمعلم لخامس ف السيخية و فيه طقوس كلها و تعاليم نتاع سيخية و كيفاش خص بنادم تصلي. داسام گرانث : بالنجاپية ਦਸਮ ਗ੍ਰੰਥ و لي كتبو هو گورو گوبيند سينگه لي هو لمعلم لعاشر ف السيخية و فيه داكشي نتاع لادب السيخي و التقاليد نتاع الدين.
مركز الإمارات السياحي أزرو إفران

مركز الامارات السياحي ازرو افران هو مخيم اماراتي دولي كبير بين مدينة ازرو ؤ افران، كايتمارسو فيه بزاف ديال الانشطة السياحية الجبلية، و تايستقبل عدد كبير ديال السياح الاروبيين، بالخصوص صحاب ليكارافان. هدا المخيم مبني على شكل قصر كبير، تايمزج بين المعمار المغربي والشرقي، معروف بالمدخل ديالو لي على شكل 2 برارد كبار. هاد المركز كاين فالجبال دالاطلس المتوسط، دوار ايت اعلي يعقوب (اوڭماس).
آيت علي يعقوب

ايت علي يعقوب، ولا اوݣماس، هو دوار مغربي مجمع فالجبال ديال الاطلس المتوسط، كاين فجماعة، اقليم افران، فدائرة ازرو، جهة فاس مكناس. تاينتامي هاد الدوار لمشيخة ايت عرفة تݣريرة. و تايوصل عدد السكان ديالو على حساب الاحصاء ديال عام 2014 ل 1610 نسمة، بالتالي هو اكبر دوار فجماعة بن صميم من ناحية عدد السكان.
عمرو وردة

عمرو مدحت محسن وردة، تزاد ف 17 شتنبر 1993 ف الاسكندرية، هو كوايري مصري. كيلعب دابا ف الراجا. لكاريير. لكاريير معا لفراقي. بدا وردة المسار الاحترافي ديالو ف الاهلي المصري، لي كان مشى ليه فاش كانت عندو 18 العام من مور ما تكوّن ف سبورتينڭ الاسكندرية. اول ماتش رسمي ديالو مع الاهلي كان ضد مصر المقاصة ف الدورة 22 د موسم 2013/2014 د البطولة د مصر؛ كان دخل ف 25 دقيقة اللخرة د الماتش بلاصة بامبو. من بعد، ف 10 يوليوز 2014، كان عاود لعب 32 دقيقة ف الماتش د الربع د الكاس د مصر لي كان ربح فيه الاهلي الرجاء المصري بواحد لزيرو و تاهل لنصف النهاية. كان هاداك اخر ماتش ديالو مع الاهلي قبل ما يسلفوه ف 21 يناير 2015 لاتحاد الاسكندرية. من مور ما سالا العقد ديالو ف اللخر د موسم 2014/2015 مع الاهلي، سنا وردة فابور مع پانيطوليكوص، ف البطولة د اليونان. لعب مع پانيطوليكوص 45 ماتش ماركا فيها 10 د البيوت وعطى فيها 6 د التمريرات الحاسمة، و ف 24 يناير 2017 شراتو پاوك ب 350 الف ؤرو. مع پاوك، جا الثاني ف الترتيب ف اللخر د الموسم د 2016/2017، وواخا النادي كان ربح النهاية د الكاس د اليونان ف يونيو 2017 ضد ايك اتينا، وردة ما محسوباش ليه ف الالقاب حيث ما كانش ف المجموعة لي كان عيط ليها ديك الساع المدرب ڤلاديمير اڤيتش. ف 9 غشت 2017، تعلن بلي وردة غادي يمشي مسلف ل لفرقة لبرطقيزية فيرينسي. ف لخر سنا معا لفرقة كونطرة د عام ب قيمة 1. 25 مليون ؤرو. واخا هكاك، ف 12 غشت 2017، قالت صحافة لبرطقيزية بلي وردة غادي يمشي من فيرينسي تلتيام مورما سنا. دكر جورنال ريكورد بلي وردة تحرش ب عيالات جوج من لعابا معاه ف لفرقة. ب زيادة على داكشي لي قالو لعابا، لفرقة كانت مستاعدة باش تقطع لكونطرة معاه. ف 29 غشت 2017، مشا وردة مسلف لاطروميطوص. بقا معاهوم موسم ونص قبل ما يرجع لپاوك، و ف هاد الفترة لعب مع اطروميطوص 42 ماتش ماركا فيها 13 بيت وعطى 9 د التمريرات الحاسمة. مور نص موسم خور مع باوك، مشى وردة عاود مسلف لكن هاد المرة لنادي لاريسا، فين لعب موسم 2019/2020 كامل، شارك فيه ف 23 ماتش فين ماركا 7 د البيوت وعطى فيها 6 د التمريرات الحاسمة. من مور ما سالا العقد ديالو مع پاوك ف اللخر د موسم 2019/2020، سنا وردة فابور ف 28 شتنبر 2020 مع ڤولوص؛ ما فاتش معاهوم ربع شهر ورجع للمرة الثانية ف المسار ديالو لپاوك، وف هاد المرة كان قريب يدي اول لقب ديالو لي كان غيكون هو الكاس د اليونان، لكن پاوك خسرات جوج لواحد مع اولامپياكوص ف فينال لعب فيها وردة 80 دقيقة قبل ما يدخل بلاصتو ثيوتشاريس تسينڭاراس. ف 2021 بدا وردة فصل جديد ف المسار ديالو و نتاقل لقبرص. لعب ف اللول مع انورثوسيس، ومن مور 42 ماتش ماركا فيها 13 لبيت وعطى فيها 9 د التمريرات الحاسمة، مشى ف البدية د عام 2023 لاپول ليماصول. مع اپول ليماصول، لعب وردة 19 لماتش ماركا فيها 4 د البيوت وعطى فيها 4 د التمريرات الحاسمة. ف 12 غشت 2023، علن الراجا بلي وردة سنا معاه و ولا لعاب ديالو. لكاريير معا لمونتخاب. بدا وردة كيلعب ف المنتخب د مصر ف 2015. مع الفراعنة لعب وردة كاس افريقيا د 2017 و 2019 و ف كاس لعالم د 2018. ف 26 يونيو 2019، تحيد وردة من لموعسكار د لمونتخاب بسباب تيهامات ب تحرش جنسي. والاكين تيحاد لمصري عاود عيطلو موراها ب يوماين مورما نشر لعاب ڤيديو كيعتادر فيه ف لكونط ديالو ف فيسبوك. حياتو شخصية. عمرو هو ولد لعاب د لباسكيط لمصري محسن مدحت وردة.
طوبة

الطوبّة (ب ) حيوان كينتامي للرتبة ديال القوارض. بصفة عامة، كيتعتابر بلي الاصل ديالو كيرجع للهند و يمكن حتى دول خرى ديال الاقليم الهندوملاوي، ولكن التنقلات ديال الانسان خلاتو يولي منتاشر اليوم ف ڭاع القارات ديال الكرة الارضية. كلمة "طوبة" سمية عامة لي مطلوقة على نواع مختالفين د قوارض، اغلبية ديالهوم (ولايني ماشي كاملين) مصنفين تحت لڭنس طوبّيات. كاينين نواع خرين مسمّين تاهوما "طوبّات" عند عامة الناس، ولاكين لعولاما مصنفينهوم تحت ڭناس خرين ديال لقوارض.
النادي الأهلي

النادي الاهلي فرقة د كورة المقر ديالها كاين ف العاصمة د مصر، القاهرة. تاسسات الفرقة ف 24 ابريل 1907 وكان المؤسس ديالها عمر لطفي، لي كان باه مغربي. اليوما الاهلي هي الفرقة لي عندها اكبر عدد د الالقاب ف العالم العربي وف افريقيا.
قشلة

القشلة بلاصة مديورة فين يڭلسو العسكر. لهدف ديال لقشلة هوّ باش تعزل لعساكريا على لمدنيين، و تفرض واحد النوع ديال الديسيپلين، التركيز على لونطريما و الروح ديال لانتماء ل الجماعة ف الجيش. ف العادة، لعساكريا لي ڭالسين ف قشلة هوما لي كيكونو مكلفين ب النضام و النقاوة ديالها. مّالين لڭراضات لهابطين كيسكنو مجموعين ف بيوتا كبار، ف لوقت لي لڭراضات لعاليين يقدر يكونو عندهوم بيوتا خاصين ب كل واحد فيهوم. الستيل د لبني و النضام د لقشلات يقدر يختالف على حساب لبلدان و لمناطق. اصل د لكلمة. الكلمة اصلها تركي وجاية من.